Linnafoorumite üritustesari toimub Eesti Arhitektuurikeskuse eestvedamisel. Tegu on kahepäevase töötoaga, toimumissagedusega kord kuus. Iga Linnafoorum tegeleb konkreetse (arengujärgus) koha/probleemiga linnas, eesmärgiga luua diskussiooni kohaga seotud erinevate huvigruppide vahel. Linnafoorumi tulemusena peaks sündima mitmekihiline  ala käsitlev kontseptsioon, millele tuginedes oleks võimalik kohe vaadeldava ala arendamisega edasi minna. Kontseptsiooni mitmekihilisus tähendab, et sellega oleks võimalik haakuda nii arendajatel-investoritel kui ka arhitektidel-planeerijatel.